wickkiey/tamil-wikipedia-chunked huggingface dataset:
# பன்சாரா ஆறு

நாளில் **பன்சாரா ஆறு.** இந்த புகைப்படம் துலே நகரப் பக்கத்திலிருந்து எடுக்கப்பட்டது, மறுபுறம் துலேவின் புறநகர்ப் பகுதியான தியோபூர். படம் *சோட்டா புல்* அல்லது இடது புறத்தில் சிறிய பாலம், மற்றும் *மோத்தா புல்* அல்லது வலது புறத்தில் பெரிய பாலம் ஆகியவற்றைக் காட்டுகிறது.]]
**பன்சாரா கான்** அல்லது **பன்சாரா** (*Panzara River*) என்ற ஆறு இந்தியாவின் மகாராஷ்டிரா மாநிலத்தில் காந்தேஷ் பிரதேசத்தில் ஓடும் ஆறாகும். இது தபதி ஆற்றின் துணை ஆறாகும். துலே மாவட்டத்தில் உள்ள பிம்பால்னர் தால் - சக்ரி என்ற சிறிய நகரத்திலிருந்து சில கிலோமீட்டர் தொலைவில் பஞ்ச்ரா ஆறு உருவாகிறது. சக்ரி வட்டத்தில் பன்சாரா ஆற்றில் அக்கல்படா அணை கட்டப்பட்டுள்ளது. ஆற்றின் தலைப்பகுதியில் ஒரு சிறிய நீர்த்தேக்கம் உள்ளது. இது லதிபாடா அணை கட்டப்பட்டபோது உருவாகியது.
# தம்பி (2019 திரைப்படம்)

***தம்பி*** ( *Thambi* ) என்பது ஜீது ஜோசப் இயக்கத்தில் 2019இல் தமிழ் மொழியில்-<nowiki/>வெளிவந்த அதிரடித் திரைப்படமாகும். இப்படத்தின் கதையை இரென்சில் டிசில்வா, சமீர் அரோரா, ஜீது ஜோசப், கே.மணிகண்டன் ஆகியோர் இணைந்து எழுதியுள்ளனர். இதை வியாகாம் 18 மோஷன் பிக்சர்ஸும் பேரலல் மைண்ட் புரொடக்சன்சும் இணைந்து தயாரித்தன. கார்த்திக், ஜோதிகா, சத்யராஜ் ஆகியோர் நடித்துள்ள இப்படம் ஒரு இளைஞனைப் பின்தொடர்கிறது. அவன் ஒரு உள்ளூர் அரசியல்வாதியின் நீண்டகாலமாக காணாமல் போன மகன் என்று நம்பப்படுகிறது. ஆனால் அவனது அடையாளத்தை அரசியல்வாதியின் மகள் கேள்விக்குள்ளாகுகிறார். இப்படத்தில் நிகிலா விமல், அன்சன் பால், பாலா, சௌகார் ஜானகி, சீதா ஆகியோர் இணைந்து நடித்துள்ளனர். கோவிந்த் வசந்தா இப்படத்திற்கு இசையமைத்திருந்தார் .  
இத்திரைப்படம் 20 திசம்பர் 2019 அன்று வெளியானது. நடிப்பு, அதிரடி காட்சிகள் கதை ஆகியவற்றுகாகப் பாராட்டப்பட்டது. கலவையான வரவேற்பு இருந்தபோதிலும், படம் வணிக ரீதியான வெற்றியைப் பெற்றது.
# நிகிலா விமல்

**நிகிலா விமல்** (*Nikhila Vimal*) ஓர் இந்திய நடிகையாவார். இவர் மலையாளத் திரையுலகிலும், தமிழ்த் திரையுலகிலும், தெலுங்கு திரையுலகிலும் முக்கியமாக பணியாற்றுகிறார். கேரளாவின் சாலோம் தொலைக்காட்சியில் ஒளிபரப்பப்பட்ட பெண் புனிதர் அல்போன்சாவின் ஆவணப்படத்துடன் தொலைக்காட்சியில் தனது நடிப்பு வாழ்க்கையைத் தொடங்கினார்.
# நிகிலா விமல்

## தனிப்பட்ட வாழ்க்கை

நிகிலா விமல் பவித்ரன் -கலாமண்டலம் விமலாதேவி ஆகியோருக்கு மகளாக கேரளாவின் தளிப்பரம்பாவில் பிறந்தார். இவரது தந்தை புள்ளிவிவரத் துறையில் இருந்து ஓய்வு பெற்றவர். இவரது தாய் ஒரு நடனக் கலைஞராவார். இவரது மூத்த சகோதரி அகிலா விமல் தில்லியின் ஜவகர்லால் நேரு பல்கலைக்கழகத்தில் நாடக கலைகளில் ஆராய்ச்சி அறிஞர் ஆவார். நிகிலா விமல் பரதநாட்டியம், குச்சிப்புடி, கேரள நடனம், தனி நடிப்பு ஆகியவற்றைக் கற்றுக்கொண்டார். மேலும் இவர் இளைஞர் விழாக்களில் தனது இருப்பைக் காட்டினார். தளிபரம்பாவின் சர் சையத் கல்லூரியில் 2016 இல் தனது இளங்கலை அறிவியல் (தாவரவியல்) பட்டத்தைப் பெற்றார் .
# நிகிலா விமல்

## திரை வாழ்க்கை

2009ஆம் ஆண்டில் *பாக்யதேவதா* (2009) என்ற மலையாளத் திரைப்படம் மூலம் திரையுலகில் அறிமுகமானார். பின்னர், கிடாரி (2016), அரவிந்தண்டே அதிதிகல் (2018), நான் பிரகாசன் (2018), மேரா நாம் ஷாஜி (2019), ஒரு யாமண்டன் பிரேமகதா (2019), தம்பி (2019), அஞ்சாம் பத்திரா (2020), பூசாரி (2021) போன்ற படங்களிலும் நடித்தார்.
# கோவிந்த் வசந்தா

**கோவிந்த் வசந்தா** (*Govind Vasantha*) (பிறப்பு: அக்டோபர் 29, 1988) ஓர் இந்திய இசையமைப்பாளரும், பாடகரும், வயலின் இசைக்கலைஞரும் ஆவார். இவர் மலையாளத் திரையுலகிலும், தமிழ்த் திரைப்படங்களிலும் முக்கியமாக பணியாற்றுகிறார். இவர் 'தாணிக்குடம் பிரிட்ஜ்' என்ற இசைக் குழுவை நிறுவி நடத்தி வருகிறார். அதில் இவர் ஓர் பாடகராகவும், வயலின் இசைக் கலைஞராகவும் இருக்கிறார். அண்ணன் கோபிநாதன் ஓர் கர்நாடக இசைக்கலைஞர் ஆவார். மேலும் இசையின் ஆரம்பகால வெளிப்பாடு இவரது மாமா மூலமாகவே இருந்தது. கோவிந்த், சாதியை அகற்றுவதற்கான முயற்சியாக மேனன் என்ற தனது குடும்பப் பெயரை தனது தாயின் பெயரான வசந்தா என்பதை எடுத்துக் கொண்டு, கோவிந்த் வசந்தாவாக மாறினார். இது ஒரு தமிழ் தொலைக்காட்சி சேனலில் ஒரு நிகழ்ச்சியில் நடிகர் விஜய் சேதுபதியால் வெளிப்படுத்தப்பட்டது. இவரது தந்தை 2012 ஆம் ஆண்டில் கேரள அரசின் நீர்ப்பாசனத் துறையில் பணிபுரிந்து ஓய்வு பெற்றதிலிருந்து, தாணிக்குடம் பிரிட்ஜ் இசைக்குழுவில் நட்சத்திர நடிகராக இருந்து வருகிறார். கோவிந்த் தனது நீண்டகால காதலியான இரஞ்சினி அச்சுதன் என்பவரை 4 திசம்பர் 2012 அன்று திருமணம் செய்து கொண்டார். மலையாள நடிகை ஐஸ்வர்யா இலட்சுமி இவரது உறவினராவார்.
# அபிசேக் வெர்மா

**அபிசேக் வெர்மா** (*Abhishek Verma*) இந்தியாவைச் சேர்ந்த ஒரு துப்பாக்கி சுடும் விளையாட்டு வீரராவார். 1989 ஆம் ஆண்டு ஆகத்து மாதம் முதல் தேதியன்று இவர் பிறந்தார். 2019 ஆம் ஆண்டு நடைபெற்ற பீகிங்கில் நடைபெற்ற பன்னாட்டு துப்பாக்கி சுடுதல் கூட்டிணைவுப் போட்டியில் 10 மீ காற்றுத் துப்பாக்கி பிரிவில் அபிசேக் தங்கப் பதக்கம் வென்றார். 2018 ஆம் ஆண்டு யாகர்த்தாவில் நடைபெற்ற ஆசிய விளையாட்டுப் போட்டிகளில் இதே 10 மீ காற்றுத் துப்பாக்கிப் பிரிவில் வெண்கலப் பதக்கம் வென்றார். 2020 டோக்கியோ கோடைகால ஒலிம்பிக் போட்டிகளில் விளையாடவும் அபிசேக் தகுதி பெற்றார். 10 மீட்டர் காற்றுத் துப்பாக்கி வகை குறிபார்த்து சுடுதல் போட்டியின் தரநிலையில் அபிசேக் தற்போது முதலிடத்தில் இருக்கிறார்.  
உலகக் கோப்பையில் இரட்டை தங்கப் பதக்கம் வென்ற அபிசேக்கு கணினி அறிவியலில் பொறியியல் பட்டம் படித்திருக்கிறார். சைபர் குற்றம் தொடர்பான வழக்குகளைச் சமாளிக்க விரும்புகிறார்.
ரியோ டி செனிரோவில் நடைபெற்ற உலக்க் கோப்பை துப்பாக்கி சுடும் போட்டியில் அபிசேக் இரண்டாவது தங்கப் பதக்கத்தை வென்றார்.
# ஐஸ்வர்யா இலட்சுமி

**ஐஸ்வர்யா இலட்சுமி** (*Aishwarya Lekshmi*)(பிறப்பு: செப்டம்பர் 6, 1991) ஓர் இந்திய நடிகையும், வடிவழகியுமாவார். இவர் மலையாளப் படங்களில் முக்கியமாக பணியாற்றுகிறார். ஒரு சில தமிழ் படங்களிலும் நடித்து வருகிறார். 2014 ஆம் ஆண்டில் ஒரு வடிவழகியாக தனது வாழ்க்கையைத் தொடங்கிய இவர், 2017 ஆம் ஆண்டில் *நண்டுகளூடெ நாட்டில் ஓரிடவேளா* படத்தின் மூலம் தனது நடிப்பில் அறிமுகமானார்.  
இவர் *மாயநதி* (2017), *வரதன்* (2018), *விஜய் சூப்பரும் பௌர்ணமியும்* (2019), *அர்ஜென்டினா பேன்ஸ் காட்டூர்கடவு* (2019) போன்ற படங்களில் தோன்றினார். ஆக்சன் (2019) என்ற படத்தின் மூலம் தமிழில் அறிமுகமானார். பின்னர் ஜகமே தந்திரம் (2021) படத்தில் நடித்தார். இவர் சிறந்த தென்னிந்திய அறிமுக நடிகைக்கான பிலிம்பேர் விருது உட்பட பல விருதுகளை பெற்றுள்ளார்.
# ஐஸ்வர்யா இலட்சுமி

## ஆரம்ப கால வாழ்க்கை

ஐஸ்வர்யா, 1991 செப்டம்பர் 6ஆம் தேதி இந்தியாவின் கேரளாவில் பிறந்தார். திருவனந்தபுரத்தின் ஹோலி ஏஞ்சல்ஸ் பள்ளியில் பயின்றார். எர்ணாகுளத்தில் உள்ள ஸ்ரீ நாராயணா மருத்துவ நிறுவனத்தில் தனது மருத்துவர் பட்டத்தை 2016இல் முடித்தார். பின்னர், தனது பயிற்சியினையும் இக்கல்லூரியிலேயே முடித்தார். இவர் திருவனந்தபுரம், கொச்சி ஆகிய இடங்களில் வசிக்கிறார்.  
தான் "ஒருபோதும் நடிப்பைத் திட்டமிடவில்லை" என்று இவர் கூறுகிறார். ஆனால் தனது படிப்பை முடித்ததும், நிவின் பாலி நடித்த "நண்டுகளூடெ நாட்டில் ஓரிடவேளா" என்ற குடும்ப நாடகப் படத்திற்காக ஒரு முக்கிய பாத்திரத்தில் நடிக்க இயக்குநர் அல்தாஃப் சலீம் அழைப்பு விடுத்தபோது அதை முயற்சிக்க முடிவு செய்தார். பின்னர் ஆஷிக் அபு எழுதிய காதல் படமான *மாயநதியில்* ஒரு முன்னனி பெண் கதாபாத்திரத்தில் நடித்தார். இந்த படம் ஒரு பெரிய வெற்றியாக மாறியது. மேலும், ஒரு ஆர்வமுள்ள நடிகையாக இவரது பாத்திரம் பாராட்டுக்களைப் பெற்றது. 2018 ஆம் ஆண்டில், இவர் பகத் பாசிலுடன் *வரதன்* படத்தில் தோன்றினார். 2019ஆம் ஆண்டில் ஐஸ்வர்யா *விஜய் சூப்பரும் பௌர்ணமியும்*, *அர்ஜென்டினா பேன்ஸ் காட்டூர்கடவு*, *பிரதர்ஸ் டே* ஆகிய மூன்று மலையாள படங்களில் தோன்றினார். விஷால் இணையாக ஆக்சன் (2019) என்ற படத்தின் மூலம் தமிழில் அறிமுகமானார். பின்னர் இவர் தனுஷுடன் இணைந்து தமிழ் கேங்க்ஸ்டர் படமான ஜகமே தந்திரம் (2021) என்ற படத்தில் தோன்றினார். அதில் இவர் அட்டில்லா என்ற வேடத்தில் நடித்தார். இது நெற்ஃபிளிக்சில் நேரடியாக வெளியிடப்பட்டது.
# தமிழும் சரஸ்வதியும் (தொலைக்காட்சித் தொடர்)

**தமிழும் சரஸ்வதியும்** என்பது விஜய் தொலைக்காட்சியில் ஒளிபரப்பாகும் தொலைக்காட்சி நாடகத் தொடர் ஆகும். இந்த தொடர் விகடன் ஒளித்திரை என்ற தயாரிப்பு நிறுவனம் தயாரிக்க, ச. குமரன் இயக்கத்தில் தீபக் தினகர் மற்றும் நச்சத்திரா ஆகியோர் முதன்மை கதாபாத்திரத்தில் நடித்துள்ளார்கள். இந்த தொடர் சூலை 12, 2021 ஆம் ஆண்டு முதல் திங்கள் முதல் வெள்ளி வரை மதியம் 1:30 மணிக்கு ஒளிபரப்பாகிறது. இதன் அத்தியாயங்கள் ஹாட் ஸ்டார் என்ற ஒடிடி தளத்திலும் பதிவுசெய்யப்பட்டுள்ளது.
# தமிழும் சரஸ்வதியும் (தொலைக்காட்சித் தொடர்)

## கதை சுருக்கம்

இந்த தொடரின் கதை பணக்காரரான குடும்பத்தைச் சேர்ந்த தமிழரசன் (தீபக் தினகர்) என்பவன் தனது குடும்ப சூழ்நிலையால் படிப்பை தொடரமுடியாமல் குடும்பத்தொழிலில் ஈடுபட்டு அதில் வெற்றியும் காண்கின்றான் ஆனால் சமூகம் அவனை படிக்காதாவன் என ஏளனம் செய்கின்றது. இதன் நடுவில் நடுத்தர குடும்பத்தைச் சேர்ந்த அழகான மற்றும் வெகுளித்தனமான சரஸ்வதி (நச்சத்திரா) என்ற பெண் தனது 12வது வகுப்பு பரிசையில் தேர்ச்சி செய்வதற்கு பல முறை முயற்சி செய்தும் இவளால் வெற்றி கொள்ள முடியவில்லை இதனால் குடும்பத்தினரால் உசத்தினப்படுத்தப்படுகிறாள். இப்படி வேவ்வேறு குடும்பப் பின்னணியில் இருந்து வரும் இருவருக்கும் உள்ள ஒரே பிரச்சனை படிப்பு, அதையும் தாண்டி இருவரும் எப்படி வாழ்வில் ஒன்றே சேரப்போகின்றார்கள் என்பது தான் கதை.
# தமிழும் சரஸ்வதியும் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- தீபக் தினகர் - தமிழரசன் 'தமிழ்'
- மிகவும் பொறுப்பான மற்றும் மரியாதைக்குரிய பையன், அவர் தனது கல்வியை கைவிட்டு, குடும்ப வியாபாரத்தை மிகச் சிறிய வயதில் எடுத்துக் கொண்டு அதிலும் வெற்றி காண்கிறார்.
- நச்சத்திரா - சரஸ்வதி
- வாழ்க்கையில் மகிழ்ச்சியாக இருக்க விரும்பும் ஒரு நடுத்தர குடும்பத்து இளம் பெண். ஆனால் அவளால் 12ஆம் வகுப்பு பரீட்சசையில் தேர்ச்சி பெற முடியாத சூழ்நிலையால் தந்தையால் வெறுக்கப்படுகிறாள்.
# தமிழும் சரஸ்வதியும் (தொலைக்காட்சித் தொடர்)

## நடிகர்கள்

### சந்திரகலா கதாபாத்திரங்கள்

- ரேகா கிரிஷ்ணப்பா - சந்திரகலா
- ஒரு பணக்கார தொழிதிபர். தான் நினைத்ததை செய்துமுடிப்பதில் ஆற்றலும் செல்வாக்கும் உடையவர்.
- தர்ஷ்ணா - வசுந்தரா
- சந்திரகலாவின் மகள், கார்த்திக்கின் காதலி.
- சைப் - ஆதி (மகன்)
# தமிழும் சரஸ்வதியும் (தொலைக்காட்சித் தொடர்)

## நடிகர்கள்

### தமிழரசன் குடும்பத்தினர்

- மீரா கிருஷ்ணன் - கோதை நடேசன்
- தமிழரசன், கார்த்திக் மற்றும் ராகினியின் தாய், மிகவும் அனுபவர் எல்லோரையும் புரிந்துகொள்ளும் பக்குவம் உடையவர்.
- ரமணிச்சந்திரன் மகாலிங்கம் - நடேசன்
- தமிழரசன், கார்த்திக் மற்றும் ராகினி ஆகியோரின் தந்தை மற்றும் கோதையின் கணவன்.
- நவீன் வெற்றி - கார்த்திக்
- தமிழரசனனின் தம்பி, அண்ணன் மீது பாசம் கொண்டவன். இவர் ஒரு தொழிற்சாலையில் வேலை செய்கிறார், எல்லா நேரத்திலும் தனது சகோதரனை அதிரிப்பவர் மற்றும் வசுந்தராவின் காதலன்.
- லாவண்யா மாணிக்கம் - ராகினி
- தமிழரசனின் ஒரே தங்கை, ஒரு மருத்துவ மாணவி.
# தமிழும் சரஸ்வதியும் (தொலைக்காட்சித் தொடர்)

## நடிகர்கள்

### சரஸ்வதி குடும்பத்தினர்

- பிரபாகரன் சந்திரன் - சொக்கலிங்கம்
- சரஸ்வதியின் தந்தை, ஒரு பள்ளி அதிபர்.
- அனிதா வெங்கட் - வாசுகி சொக்கலிங்கம்
- சரஸ்வதியின் தாய், தனது மகள் படிப்பில் வெற்றி பெற தன்னால் முடிந்தவரை உதவி செய்கிறார். கணவன் திட்டில் இருந்து மகளை பாதுகாக்க நினைப்பவர்.
- மதன் - அருண் (சகோதரன்)
- சங்கீதா - (சகோதரி)
- உமா மகேஸ்வரி - (சகோதரி)
- ரேவதி - (சரஸ்வதியின் பாட்டி)
# தமிழும் சரஸ்வதியும் (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- மதுமிகா - மது (தமிழரசனின் உறவினர்)
- மெரசி லேயாள் - (மதுவின் தாய்)
- சுவேதா - (சரஸ்வதியின் தோழி)
- யோகி - நமச்சிவாயம் (தமிழரசனின் நண்பன்)
# தமிழும் சரஸ்வதியும் (தொலைக்காட்சித் தொடர்)

## தயாரிப்பு

விகடன் ஒளித்திரை என்ற தயாரிப்பு நிறுவனம் 20 வருடங்களுக்கு மேலாக சன் தொலைக்காட்சியில் கோலங்கள் (2003-2009), திருமதி செல்வம் (2007-2013), தென்றல் (2009-2015), தெய்வமகள் (2013-2018), நாயகி (2018-2020) போன்ற பல வெற்றி தொடர்களை இயக்கி வந்ததது. 2020 ஆம் ஆண்டு பிற்பகுதியில் அந்த தொலைக்காட்சி நிறுவனத்துடன் ஏற்பட்ட பிரச்சனையால் நாயகி மற்றும் ரன் போன்ற தொடர்களை அவசரமாக முடித்துக் கொண்டு அந்த தொலைக்காட்சியில் இருந்து வெளியேறியது.  
2021 ஆம் ஆண்டு முற்பகுதியில் விஜய் தொலைக்காட்சி உடன் இணைந்து ஒரு புதிய தொடரை இயக்குவதாக அறிவிக்கப்பட்டது. இந்த தொடருக்கான முதல் முன்னோட்டக் காட்சிகள் மே, 2021 இல் வெளியாக இருந்த தருணத்தில் கொரோனா கிருமி தோற்று நோய் காரணாமாக ஜூன் 24 இல் வெளியானது.
# தமிழும் சரஸ்வதியும் (தொலைக்காட்சித் தொடர்)

## நடிகர்களின் தேர்வு

இந்த தொடரில் கதாநாயகனாக நடிகர் தீபக் தினகர் என்பவர் மீண்டும் ஐந்து வருடங்களுக்கு பிறகு நடிக்கின்றார், இவருக்கு ஜோடியாக நச்சத்திரா என்பவர் நடிக்கின்றார். இருவரும் இதே தயாரிப்பு நிறுவனத்தில் வெவ்வேறு தொடர்களில் நடித்தவர்கள் என்பது குறிப்பிடத்தக்கது. மீரா கிருஷ்ணன் மற்றும் ரேகா கிரிஷ்ணப்பா ஆகியோர் மீண்டும் இதே தயாரிப்பு நிறுவனத்தில் முக்கியக் கதாபாத்திரத்தில் நடிக்கிறார்கள்.
# தமிழும் சரஸ்வதியும் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# தமிழும் சரஸ்வதியும் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# புவி சூடாதல் தொடர்பாக அரசுகளுக்கிடையேயான குழு

**பருவநிலை மாற்றம் தொடர்பான பன்னாட்டு அரசுகளின் குழ** (**Intergovernmental Panel on Climate Change** (**IPCC**) புவி சூடாதல் குறித்து பன்னாட்டு அரசுகளுக்கு விரிவான அறிக்கையை உருவாக்கி வழங்கி வழிகாட்டும் குழுவாகும். பருவநிலை மாற்றம் பற்றிய மதிப்பீடு, அதன் தாக்கம், தீர்வுகளைப் பற்றி 6-7 ஆண்டுகளுக்கு ஒரு முறை பன்னாட்டு அரசுகளுக்கு அறிக்கை அளிப்பதற்காக, 1988-ஆம் ஆண்டில் ஐக்கிய நாடுகள் அவையின் சார்பாக இந்த அமைப்பு உருவாக்கப்பட்டது.[ இக்குழுவில் அனைத்துத் துறை அறிவியல் அறிஞர்கள் மற்றும் 195 நாடுகளின பிரதிதிநிகள் உள்ளனர்.பல்துறை கல்விப்புல ஆராய்ச்சியாளர்களிடம் இருந்து இக்குழு அறிக்கைகளை கோரிப் பெறுகிறது. இக்குழு 6 அல்லது 7 ஆண்டுகளுக்கு ஒரு முறை அளிக்கும் வழக்கமான அறிக்கைகள் தவிர பருவநிலை மாற்றம் தொடர்பான அறிவியல் கேள்விகளைப் பற்றி சிறப்பு அறிக்கைகளையும் இந்த அமைப்பு வழங்குகிறது.  
1950-ஆம் ஆண்டிலிருந்து புவி வெப்பமடைவதற்கு மனிதர்களே முக்கியக் காரணம் என்று 2013-ஆம் ஆண்டில் இந்த அமைப்பு வெளியிட்ட அறிக்கை முக்கியத்துவம் பெற்றது. இக்குழுவின் அறிக்கையின் படி 2015-ஆம் ஆண்டில் **பாரீஸ் பருவநிலை ஒப்பந்தம்** ஏற்பட்டது.  
தொழிற்புரட்சிக்கு முந்திய காலத்தை ஒப்பிட, த்ற்போதைய புவியின் வெப்ப நிலை 1.5 டிகிரிக்கு மேல் உயரக்கூடாது என்ற மிக முக்கியமான அறிக்கையை 2018-ஆம் ஆண்டில் இக்குழு வெளியிட்டது. அரசியல் தலைவர்கள் பருவநிலை மாற்றத்துக்கு உரிய முறையில் முகம் கொடுக்கவேண்டும் என்று வலியுறுத்தி உலகம் முழுவதும் இளைஞர்கள் வீதியில் இறங்கிப் போராட்டம் செய்வதற்கு இக்குழுவின் அறிக்கையே மிகமுக்கியமான உந்துவிசையாக இருந்தது. புவி சூடாதல் எதிர்காலப் பிர்ச்சனை அல்ல: தற்கால அபாயம் என இதன் அறிக்கை உணர்த்தியது.  
இக்குழு தாமாக பருவ நிலைமாற்றம் குறித்து ஆய்வு செய்வதில்லை. இக்குழு மூன்று வெவ்வேறு பிரிவுகளில் **ஐபிசிசி** அறிக்கை தயாரிக்கிறது. முதல் அறிக்கை *இயல் அறிவியல் அறிக்கை* ஆகும். இரண்டாவது *தாக்கம்* தொடர்பான அறிக்கை. மூன்றாவது அறிக்கை, *தீர்வுகள் தொடர்பான அறிக்கை*. தாக்கம், தீர்வுகள் தொடர்பான அறிக்கைகள் அடுத்த 2022-ஆம் ஆண்டில் வெளியாகும். மூன்று அறிக்கைகளையும் இணைத்து அளிக்கப்படும் அறிக்கையும் அடுத்த ஆண்டு 2022-இல் வெளியாகும். 2021-ஆம் ஆண்டு ஆகஸ்டு மாதத்தில் வெளியாகப்போகும் இயல் அறிவியல் அறிக்கையைத் தயாரிக்கும் பணியில் 200 அற்வியல் அறிஞர்கள் ஈடுபட்டிருக்கிறார்கள். இவர்கள் ஏற்கெனவே எழுதப்பட்டு, கடந்த நான்கு ஆண்டுகளில் புகழ்பெற்ற அறிவியல் இதழ்களில் வெளியான ஆராய்ச்சிக் கட்டுரைகளைப் படித்து, அதில் இருந்து அறிக்கையை உருவாக்குகிறார்கள். இதன் வரைவு அறிக்கை 40 பக்கங்களில் இருக்கும்.  
தொழிற்புரட்சிக்கு முந்திய நிலையை ஒப்பிடும்போது புவியின் சராசரி வெப்ப நிலை 1.5 டிகிரியை தாண்டக்கூடாது என்று ஐபிசிசி வாதிட்டுவருகிறது. கடந்த ஆண்டு (2020) புவியின் சராசரி வெப்பநிலை 1.2 டிகிரி செல்சியஸ் வெப்பம் அதிகமாக இருந்தது. அதற்கு ஏற்பவே 2021-ஆம் ஆண்டில் ஆப்பிரிக்கா மற்றும் தென் அமெரிக்கா தவிர பிற கண்டங்களில் தீவிர இயற்கைப் பேரிடர்கள் பதிவாகி வருகிறது.
# புவி சூடாதல் தொடர்பாக அரசுகளுக்கிடையேயான குழு

## இதனையும் காண்க

- புவி சூடாதல்
- புவி சூடாதலின் விளைவுகள்
- பைங்குடில் விளைவு
- ஐக்கிய நாடுகள் சூழல் திட்டம்
# ஜோதி (தொலைக்காட்சித் தொடர்)

**ஜோதி** என்பது சன் தொலைக்காட்சியில் மே 29 முதல் 1 ஆகத்து 2021ஆம் ஆண்டு வரை வாரயிறுதி நாட்களில் இரவு 9:30 மணிக்கு ஒளிபரபப்பான மீயியற்கை மற்றும் கனவுருப்புனைவு கலந்த தொலைக்காட்சி நாடகத் தொடர் ஆகும். இந்த தொடர் நந்தினி என்ற தொடரின் வழித் தொடராக சுந்தர் சி. மற்றும் குஷ்பூ ஆகியோர் சன் என்டர்டெயின்மெண்ட் மற்றும் அவினி சினிமேக்ஸ் போன்ற நிறுவனங்களின் கீழ் தயாரிக்க, ராஜ்கபூர் என்பவர் இத்தொடரை இயக்கியுள்ளார்.  
இந்த தொடரில் மேகா ஸ்ரீ, விஷ்ணு உன்னிகிருஷ்ணன் மற்றும் சந்தனா ஆகியோர் முதன்மை கதாபாத்திரத்தில் நடிக்க, இவர்களுடன் சீமா, அனுராதா, கே. சிவசங்கர், அனு மோகன், சிங்கமுத்து போன்ற பலர் நடித்துள்ளார்கள். இந்த தொடர் 1 ஆகத்து 2021 அன்று 13 அத்தியாயத்துடன் நிறைவு பெற்றது.  
இந்த தொடர் தமிழ் மொழியில் ஒளிபரப்புவதற்கு முன்பு தெலுங்கு மற்றும் வங்காளம் மொழிகளில் ஒளிபரப்பானது. அத்துடன் கன்னடம் மற்றும் மலையாள மொழிகளிலும் ஒளிபரபபானது.
# மானா பட்டேல்

**மானா பட்டேல்** (*Maana Patel*) இந்தியாவின் குசராத்து மாநிலம் அகமதாபாத்தைச் சேர்ந்த ஒரு நீச்சல் வீராங்கனையாவார். 2000 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். 21 வயதான இவருக்கு 2019 ஆம் ஆண்டில் கணுக்கால் காயம் அடைந்தார், இந்த ஆண்டின் தொடக்கத்தில் மட்டுமே மீண்டு வந்தார்.  
அவர் 13 வயதாக இருந்தபோது, ஐதராபாத்தில் நடந்த 40 வது இளையோர் தேசிய நீச்சல் வெற்றியாளர் போட்டியில் 200 மீட்டர் பின்புற நீச்சலில் 2: 23.41 வினாடிகளில் நீந்தி முடித்தார். 2009 ஆம் ஆண்டு ஆகத்து மாதத்தில் டோக்கியோவில் நடந்த ஆசிய வயது வாரி குழு வெற்றியாளர் போட்டியில் சிகா டாண்டன் வைத்திருந்த 2: 26.41 வினாடிகள் என்ற தேசிய சாதனையை முறியடித்தார் தேசிய விளையாட்டுகளில் மானா 50 மீ பின்புற நீச்சல் மற்றும் 200 மீட்டர் பின்புற நீச்சல் போட்டிகளில் தங்கப் பதக்கங்களை வென்றுள்ளார். 60 ஆவது தேசிய பள்ளி விளையாட்டுப் போட்டிகளில் (2015) 100 மீட்டர் பின்புற நீச்சல் போட்டியில் மானா தங்கப்பதக்கத்தை வென்றுள்ளார். மானா பட்டேல், ராசி பட்டேல், கீதாஞ்சலி பாண்டே மற்றும் தில்பிரீத் கவுர் ஆகியோர் 60 வது தேசிய பள்ளி விளையாட்டுப் போட்டியில் 4X100 மீட்டர் கட்டற்ற பாணி தொடர் நீச்சலில் வெள்ளிப் பதக்கம் வென்றனர்.  
2015 ஆம் ஆண்டு நடைபெற்ற ல் கோல்டு கோசுட்டு ஒலிம்பிக் போட்டிக்கு மானா தேர்ந்தெடுக்கப்பட்டார். அப்போட்டியில் 50 மீட்டர், 100 மீட்டர் மற்றும் 200 மீட்டர் பின்புற நீச்சல் போட்டிகளில் வெள்ளிப் பதக்கங்களை வென்றார்; 50 மீட்டர் கட்டற்ற பாணியில் வெண்கலம்; 4 × 100 மீட்டர் கட்டற்ற பாணி தொடர் நீச்சலில் தங்கம்; 12 வது தெற்காசிய விளையாட்டுப் போட்டிகளில் (2016) 4 × 100 மீட்டர் நான்கு வகை தொடர் நீச்சல் போட்டியில் தங்கப் பதக்கங்களை மானே வென்றுள்ளார்.  
2018 ஆம் ஆண்டு நடைபெற்ற 72 ஆவது மூத்த தேசிய நீச்சல் வெற்றியாளர் போட்டியில் மானா 3 தங்கப் பதக்கங்களை வென்றார்.  
பெங்களூரில் 2019 ஆம் ஆண்டு நடைபெற்ற 10 ஆவது ஆசிய வயதுக் குழு வெற்றியாளர் போட்டியில் மானா ஆறு பதக்கங்களை (1 தங்கம், 4 வெள்ளி, 1 வெண்கலம்) வென்றார்.  
2016 ஆம் ஆண்டு ஆகத்து மாத நிலவரப்படி மானா 11 பன்னாடு, 61 தேசிய மற்றும் 75 மாநில அளவிலான பதக்கங்களை வென்றுள்ளார்.
# மானா பட்டேல்

## தனிப்பட்ட வாழ்க்கை

அகமதாபாத்தில் உள்ள குழந்தைகளுக்கான உத்காம் பள்ளியில் மானா வணிகம் பயின்றார். குசராத்து வித்யாபீத் நீச்சல் மையத்தில் கமலேசு நானாவதியிடம் பயிற்சி பெற்றார். அவர் தற்போது மும்பையில் உள்ள கிளென்மார்க் நீச்சல் பயிற்சிப்பள்ளியில் பயிற்சியாளர் பீட்டர் கார்சுவெல்லின் கீழ் பயிற்சி பெறுகிறார்.
# சுசுரி அணை

மகாவீர் பந்தாரா (மகாவீர் லீவி) என்று அழைக்கப்படும் **சுசுரி அணை** (*Susri Dam*) இந்தியாவின் மகாராட்டிரா மாநிலத்தில் நந்துர்பார் மாவட்டத்தின் ஷாஹாதாவின் வடக்கே தொலைவில் உள்ளது. சுசுரி அணை நீரைத் திசைதிருப்பும் நோக்கில் கட்டப்பட்ட அணையாகும்.  
சுசுரி ஆறு கோமாய் நதியின் வடியாறாகும். இரண்டு ஆறுகளும் சாத்பூரா மலைத்தொடரில் உருவாகின்றன. சகாடாவிற்கு வடக்கே 7 கி.மீ. தொலைவில் தாரா பேட்டை அருகே இரண்டு ஆறுகளும் 200 முதல் 500 மீட்டருக்கு அருகருகே பயணிக்கின்றன. சுமார் 10 ஆண்டுகளுக்கு முன்புபொறியாளர்கள் கரையினை சுசுரி ஆற்றின் நீர் பாதையைத் தடுக்க கட்டினர். கோமாய் ஆற்றில் அதிகமாக வரும் ஆற்றின் நீர் சுசுரி ஆற்றில் வரும் வகையில் கட்டப்பட்டது. எனவே கோமாய் ஆற்றில் கட்டப்பட்ட சுசுரி அணை இப்பணியினைச் செய்கிறது. இது சுசுரி தடுப்பணையிலிருந்து தூரத்தில் உள்ளது. சுசுரி அணையில் உள்ள தண்ணீர் நீர்ப் பாசனத்திற்குப் பயன்படுத்தப்படுகிறது.  
சுசுரி அணை அதிகாரப்பூர்வ பதிவில் 'மகாவீரர் பந்தாரா' என்று குறிப்பிடப்பட்டுள்ளது. பல நூற்றாண்டு பழமைவாயந்த மகாவீரர் சிற்பம் கோமை ஆற்றில் சுமார் 500 மீட்டர் தொலைவில் உள்ளதால் இப்பெயர் பெற்றது. பாண்டவ லெனி வளாகத்தில் உள்ள மகாவீரர் சிற்பத்திற்கு அருகில் சுசுரி அணை அலுவலகம் கட்டப்பட்டுள்ளது.
# நாகார்ஜுனசாகர்-சிறீசைலம் புலிகள் காப்பகம்

**நாகார்ஜுனசாகர்-சிறீசைலம்** புலிகள் காப்பகம் (*Nagarjunsagar-Srisailam Tiger Reserve*) இந்தியாவின் மிகப்பெரிய புலிகள் காப்பகமாகும். இந்த புலிகள் காப்பகம், கர்நூல் மாவட்டம், பிரகாசம் மாவட்டம், குண்டூர் மாவட்டம், நல்கொண்டா மாவட்டம் மற்றும் மகாபூப்நகர் மாவட்டம் ஆகிய ஐந்து மாவட்டங்களில் பரவியுள்ளது. இந்த புலிகள் காப்பகத்தின் மொத்தப் பரப்பளவு ஆகும். இந்த இருப்பின் மையப் பகுதி ஆகும். ஸ்ரீசைலம் நீர்த்தேக்கம், சிறீசைலம் கோயில் இப்பகுதியின் முக்கியச் சுற்றுலாத் தலமாகும். இது இந்தியாவின் மிகப்பெரிய புலிகள் வாழும் வனப்பரப்பாகும். இது நல்லமலா காட்டுப் பகுதியில் அமைந்துள்ளது. .
# நாகார்ஜுனசாகர்-சிறீசைலம் புலிகள் காப்பகம்

## நிலவியல்

இந்த புலிகள் சரணாலயம் தீர்க்கரேகைக்கு 78°30' முதல் 79°28' கிழக்கு மற்றும் அட்சரேகை: 15°53'முதல் 16°43' வடக்கு இடைப்பட்ட பகுதியில் அமைந்துள்ளது. இந்த அமைவிடம் கடல் மட்டத்திற்கு மேலே முதல் வரை மாறுபடுகிறது. ஆண்டு சராசரி மழையளவு ஆகும்.  
இந்த மலைத் தொடர்களில் பல பீடபூமிகள் காணப்படுகின்றன. அவற்றில் ஒன்று ஆமராபாத்து, சிறீசைலம், பெடச்செருவு, சிவபுரம், மற்றும் நீக்காந்தி ஆகும். நாகார்ஜுனாசாகர் பகுதியில் தென்மேற்கு பருவமழை பெய்கிறது. இது ஜூன் இரண்டாம் வாரத்தில் ஆரம்பித்து செப்டம்பர் இறுதி வரை பெய்கிறது. கிருஷ்ணா ஆற்றின் படுகையை சுமார் ஆழத்தில் 130 கி.மீ. தூரம் வரை இந்த காப்பகம் வழியே செல்கிறது. எத்திபோத்தலா அருவி, பெடா இடுகுடு, குந்டம் மற்றும் சலேசுவரம் உள்ளிட்ட பல நீர்வீழ்ச்சிகள் இப்பகுதியில் உள்ளன.
# நாகார்ஜுனசாகர்-சிறீசைலம் புலிகள் காப்பகம்

## பண்டைய வரலாறு

சிறீசைலத்தில் பல பழமையான கோயில்கள் உள்ளன. அவற்றில் முக்கியமானது மல்லிகார்ஜுனா அவரது துணைத் தெய்வமான பிரமரம்பா கோயில். இந்தியாவில் உள்ள பன்னிரண்டு புனித சைவ ஜோதிர்லிங்க தலங்களில் இதுவும் ஒன்றாகும். பதினெட்டு மகாசக்தி பீதங்களில் ஒன்றாக உள்ளது.  
இந்த பகுதியில் நாகார்ஜுனா விஸ்வ வித்யாலயத்தின் இடிபாடுகள் காணப்படுகின்றன. இந்த தளம் ஒரு காலத்தில் பல பவுத்த பல்கலைக்கழகங்கள் மற்றும் மடங்களின் இருப்பிடமாக இருந்துள்ளது.  
பொது ஊழிக்கு முன் 3ஆம் நூற்றாண்டின் இந்திய ஆட்சியாளரான இச்வாகு சந்திரகுப்த மெளரியர் நிர்ஜிவபுரத்தினை ஆண்ட கோட்டைப்பகுதியின் அழிவுகள் காணப்படுகின்றது. காக்கத்தியா வம்சத்தின் மன்னர் பிரதாப் ருத்ராவின் பழங்கால கோட்டை மற்றும் பல கோட்டைகள் கிருஷ்ணா ஆற்றின் கரையில் காணப்படுகின்றன. 169 கி.மீ. நீளமுள்ள பண்டையச் சுவர் ஒன்று இங்குக் காணப்படுகிறது. இது காக்கத்தியர்களால் கட்டப்பட்ட வரலாற்று அம்சமாகும்.  
இந்த பகுதியில் பாறைகளில் தங்குமிடங்கள் பல உள்ளன. அக்கா மகாதேவி பிலம், தத்தாத்ரேய பிலம், உமா மகேஸ்வரம், கடலிவனம், பழங்கசரி உள்ளிட்ட குகைக் கோயில்கள் பல உள்ளன.
# நாகார்ஜுனசாகர்-சிறீசைலம் புலிகள் காப்பகம்

## தாவரங்கள்

இந்த வனப்பகுதியில் முக்கியமான காடுகளாக, தெற்கு வெப்பமண்டல உலர் கலப்பு இலையுதிர் காடு, *ஆச்சா* காடு மற்றும் தக்காண முள் புதர் காடுகள், *கள்ளி புதருடன்* காணப்படுகின்றன. இங்கே காணப்படும் முக்கியமான தாவர இனங்கள் *அனோஜெசுசசு லேடிபோலியா*, *கிலெசிதானத்துசு சோலினசு, தெர்மினலியா சிற்றினங்கள்,* *வேங்கை, ஆச்சா* (அஞ்சன் மரம்), *போஸ்வில்லியா செரட்டா* (பறங்கி சாம்பிராணி), *தேக்கு*, *முண்டுலே செரிசியா* மற்றும் *அல்பீசியா* சிற்றினங்கள் உள்ளன.
# நாகார்ஜுனசாகர்-சிறீசைலம் புலிகள் காப்பகம்

## விலங்குகள்

இங்கு பாலூட்டி இனங்களான, வங்காளப்புலி, இந்தியச் சிறுத்தை, தேன்கரடி, உஸ்ஸூரி செந்நாய், இந்திய எறும்புண்ணி, புள்ளிமான், கடமான், சருகுமான், புல்வாய், இந்திய சிறுமான்<nowiki/>மற்றும் நாற்கொம்புமான் இனங்களும் சதுப்புநில முதலை, இந்திய மலைப் பாம்பு, இந்திய நாகம், சாரைப்பாம்பு, இந்திய உடும்பு, இந்திய நட்சத்திர ஆமை மற்றும் இந்திய மயில் ஆகியவை அடங்கும். அசுவமேத துடிக்கும் அரணை, சர்மாவின் மாபூயா பல்லிகள் மற்றும் நாகார்ஜுன சாகர் ரேசர் பாம்பு போன்ற இப்பகுதிகளில் மட்டுமே காணப்படும் உயிரினங்களும் உள்ளன.
# சுகுணா புட்ஸ்

**சுகுணா ஃபுட்ஸ் பிரைவேட் லிமிடெட்** (*Suguna Foods Private Limited*) என்பது இந்தியாவின் கோயம்புத்தூரை தலைமையிடமாகக் கொண்ட ஒரு பில்லியன் டாலர் இந்திய பன்னாட்டு உணவு தயாரிப்பு நிறுவனமாகும். இந்நிறுவனம் 1984 ஆம் ஆண்டில் தொடங்கப்பட்டது மற்றும் பிராய்லர் விவசாயம், ஹேட்சரிகள், தீவன ஆலைகள், பதப்படுத்தும் தொழிற்சாலைகள் மற்றும் கோழிப்பண்ணை தயாரிப்பதற்கான தடுப்பூசிகள் ஆகியவற்றில் ஈடுபட்டுள்ளது. இது பிராய்லர் கோழி, உறைந்த கோழி, கோழி முட்டைகளை சந்தைப்படுத்தி ஏற்றுமதி செய்கிறது, இது இந்தியாவின் மிகப்பெரிய கோழி நிறுவனமாகும்.
# சுகுணா புட்ஸ்

## வரலாறு

### நிறுவனர்கள்

திரு. பி. சௌந்தர்ராஜன் மற்றும் திரு. ஜி.பி. சுந்தரராஜன் ஆகியோர் சுகுனாவின் நிறுவனர்கள். அவர்கள் உடுமலைப்பேட்டை அருகே கணபதி பாளையம் என்ற கிராமத்தில்தான் ஆரம்பிக்கப்பட்டது. அவர்களின் பெற்றோர் பள்ளி ஆசிரியர்கள். பள்ளி வெற்றிகரமாக முடிந்ததும் விவசாயத்தில் நுழைந்தனர். அவர்கள் ஒரே நேரத்தில் கால்நடை மற்றும் கோழி பண்ணைகளை ஆரம்பித்தபோது அவர்கள் விவசாயிகளாக இருந்தனர்.
# சுகுணா புட்ஸ்

## வரலாறு

### 1984 &#x2013; 90

1984 ஆம் ஆண்டில் அவர்கள் 5000 ரூபாய் முதலீட்டில் ஒரு சிறிய கோழி பண்ணையைத் தொடங்கினர். 1986 ஆம் ஆண்டில் அவர்கள் கோழி தொடர்பான வர்த்தக நிறுவனத்தைத் தொடங்கினர். 1990 ஆம் ஆண்டில் அவர்களைச் சுற்றியுள்ள சூழ்நிலைகள் இந்தியாவில் முதன்முறையாக ஒப்பந்த வேளாண்மை என்ற கருத்தை முன்னோடியாகக் கோரின.
# சுகுணா புட்ஸ்

## வரலாறு

### ஒப்பந்த வேளாண்மை

இந்த ஒப்பந்த வேளாண்மை கருத்தில், நிறுவனம் குஞ்சுகள், தீவனம், சுகாதாரம் மற்றும் தொழில்நுட்ப ஆதரவை வழங்குகிறது. ஒரு கோழி கொட்டகை வைத்து அதை திறம்பட நிர்வகிப்பது விவசாயியின் பொறுப்பு. எனவே விவசாயிகள் சுகுனாவிலிருந்து வழக்கமான வருமானத்தைப் பெற முடியும்.
# சுகுணா புட்ஸ்

## வரலாறு

### 1990 கள்

1990 முதல் 1997 வரை நிறுவனம் படிப்படியாக வளர்ந்தது. 1997 ஆம் ஆண்டில், இந்நிறுவனத்திற்கு முதல் 7 கோடி விற்றுமுதல் கிடைத்தது. தமிழகம் முழுவதும் தங்கள் தொழிலை விரிவுபடுத்தி, நிறுவனத்தை தொழில்மயமாக்கத் தொடங்கினர். 90 களின் இறுதியில் அவர்களுக்கு 100 கோடி விற்றுமுதல் கிடைத்தது.
# சுகுணா புட்ஸ்

## வரலாறு

### 2000

2000 ஆம் ஆண்டில், நிறுவனர்கள் அண்டை மாநிலங்களான கர்நாடகா மற்றும் ஆந்திராவிற்கு குடிபெயர்ந்தனர். கிராமப்புற இந்தியாவை உற்சாகப்படுத்தும் நோக்கத்தின் காரணமாக அவர்கள் பல மாநில அரசாங்கங்களில் ஒரு நட்பைக் கண்டனர். விவசாயிகள் மற்றும் அந்தந்த மாநில அரசாங்கங்களின் உதவியுடன் இடைத்தரகர்களின் எதிர்ப்பை அவர்கள் முறியடித்தனர்.
# சுகுணா புட்ஸ்

## 2000 - தற்போது

35 வருட காலப்பகுதியில், சுகுனா பலத்திலிருந்து வலிமைக்குச் சென்று ரூ .8700 கோடி நிறுவனமாக மாறியுள்ளது, இது இந்தியாவின் நம்பர் 1 பிராய்லர் தயாரிப்பாளராக திகழ்கிறது. ஒப்பந்த விவசாயத்தில் சுகுனாவின் முன்னோடி முயற்சிகள், வளர்ச்சியை வெற்றிகரமாக பகிர்ந்து கொள்ளும் ஆயிரக்கணக்கான கிராமப்புற தொழில்முனைவோரை உருவாக்க உதவியது. நாட்டில் சுகுனா அறிமுகப்படுத்திய மற்றும் முன்னோடியாக " கோழி ஒருங்கிணைப்பு" கிராமப்புற இந்தியாவில் விவசாயிகளின் வாழ்வாதாரத்தை உற்சாகப்படுத்தியுள்ளது.  
உலகளவில் முதல் பத்து கோழி நிறுவனங்களில் சுகுனா இடம் பிடித்துள்ளது. இந்தியா முழுவதும் 16 மாநிலங்களில் செயல்படுவதால், இது பலவிதமான கோழி பொருட்கள் மற்றும் சேவைகளை வழங்குகிறது. முழுமையான ஒருங்கிணைந்த செயல்பாடுகள் பிராய்லர் மற்றும் அடுக்கு வளர்ப்பு, ஹேட்சரிகள், தீவன ஆலைகள், பதப்படுத்தும் தொழிற்சாலைகள், தடுப்பூசிகள் மற்றும் ஏற்றுமதியை உள்ளடக்கியது . சுகுனா சந்தைகள் நேரடி பிராய்லர் கோழி, மதிப்பு கூட்டப்பட்ட முட்டைகள் மற்றும் உறைந்த கோழி.  
நுகர்வோருக்கு புதிய, சுத்தமான மற்றும் சுகாதாரமான பேக் செய்யப்பட்ட கோழியை வழங்கும் நோக்கத்துடன், சுகுனா நவீன சில்லறை விற்பனை நிலையங்களின் சங்கிலியை அமைத்துள்ளது.  
இன்று, நிறுவனத்தின் பிராண்ட் சுகுனா சிக்கன் என்பது இந்தியாவில் ஒரு வீட்டுப் பெயர். அதன் சுகுனா டெய்லி ஃப்ரெஷ் விற்பனை நிலையங்கள், சுகுனா ஹோம் பைட்ஸ், சுகுனா எப்போது வேண்டுமானாலும் பதப்படுத்தப்பட்ட கோழி மற்றும் நான்கு வகையான சிறப்பு சுகுனா மதிப்பு கூட்டப்பட்ட முட்டைகளுடன் , கோழி தயாரிப்புகளில் மறுக்கமுடியாத தலைவராக சுகுனா உள்ளார். சுகுனா ஹோம் பைட்ஸ் அதன் தயாரிப்பு வரம்பில் சமீபத்தியது என்பது வீட்டு உணவு மாற்றீடுகளின் புதிய வகையாகும்.  
கோழி விவசாய உற்பத்தியை பராமரிக்க 2020 ஆம் ஆண்டில், சுகுனா ஃபுட்ஸ் ஆசிய அபிவிருத்தி வங்கியுடன் (ஏடிபி) 15 மில்லியன் டாலர் ஒப்பந்தத்திற்கு நிதியளித்துள்ளது.
# சுகுணா புட்ஸ்

## விருதுகள் மற்றும் அங்கீகாரம்

- 1994 ஆம் ஆண்டில் தேசிய வர்த்தக சிறப்பான விருது, மின் அமைச்சகம், இந்திய அரசு
- 1995-2000 ஆம் ஆண்டில் சிறந்த செயல்திறன் விருது, தேசிய உற்பத்தித்திறன் கவுன்சில், புது தில்லி
- 2007 இல் மலேசியாவின் ஆசிய கால்நடை தொழில் விருது
- 2010 ஆம் ஆண்டில் இந்த ஆண்டின் தொழில்முனைவோர், TiE, சென்னை
- 2011 இல் ஆசிய கோழி ஆளுமை, சர்வதேச கோழி உற்பத்தி, பாங்காக்
- 2012 இல் பசுமை தூதர் விருது, ரோட்டரி இன்டர்நேஷனல்
- ஆவதாகவும் 2012 தொழில்முனைவோர் இல் இந்தியா
- 2012 இல் "நுகர்வோர் தயாரிப்புகள்" எர்ன்ஸ்ட் &amp;amp; யங்
- 2012 ஆம் ஆண்டில் தேசிய தொழில்முனைவோர் மற்றும் தர உறுதி விருது, பொது சுகாதார கால்நடை மருத்துவர்களின் தேசிய சங்கம்
- 2012 இல் "விவசாய தலைமை விருது", வேளாண்மை இன்று
# வைதரணா ஆறு

**வைதரணா ஆறு** (*Vaitarana River*) என்பது மகாராட்டிராவின் நாசிக் மற்றும் பால்கர் மாவட்டத்தில் உள்ள ஒரு ஆறாகும். தனசா இதன் இடது கரை துணை ஆறாகவும், பிஞ்சல், தெகராசா, சூர்யா இதன் வலது கரை துணை ஆறுகளாகவும் உள்ளன. வைட்டர்னாவின் மேல் பகுதிகள் சுத்தமாகவும் ஆனால் கீழ்ப்பகுதிகள் சுத்திகரிக்கப்படாத தொழில்துறை மற்றும் நகர்ப்புற கழிவுகளால் மாசுபட்டுக் காணப்படுகிறது. இந்தியாவில் மிகவும் மாசுபட்ட ஆறுகளில் ஒன்றாக வைதரண ஆறு உள்ளது.
# வைதரணா ஆறு

## ஆற்றோட்டம்

இது திரிம்பகேசுவரருக்கு அருகிலுள்ள சகாயாத்ரி மலைத்தொடர்களில் உருவாகிறது. வைதரணா ஆறு இந்தியாவின் இரண்டாவது மிக நீளமான கோதாவரியிலிருந்து 2 கி.மீ. தூரத்தில் பாய்கிறது. அரபிக் கடலில் கலப்பதற்குச் சற்று முன்னதாக தான்சா ஆறுடன் வைதரணா ஆறு கலக்கிறது. சோவ் மற்றும் வாதிவ் தீவுகள் இதன் கரையோரத்தில் உள்ளன. அர்னாலா தீவு இதன் வாயிலில் உள்ளது. மும்பைக்கு நீர் வழங்கும் மூன்று பெரிய அணைகள் இந்த ஆற்றில் கட்டப்பட்டுள்ளன.
# வைதரணா ஆறு

## முக்கியத்துவம்

மும்பையின் குடிநீரில் பெரும்பகுதியை வைதரணா ஆறு வழங்குகிறது. இது வடக்கு கொங்கன் பகுதியின் மிகப்பெரிய ஆறாகும். மகாராட்டிராவின் பால்கர் மாவட்டம் முழுமையும் ஓடக்கூடிய ஆறாகும்.
# வைதரணா ஆறு

## சிறப்பு

எஸ் எஸ் வைதிரணா என்ற நீராவிக் கப்பலுக்கு இந்த ஆற்றின் பெயரிடப்பட்டுள்ளது.
# லெஹ்னா சிங் துர்

**லெஹ்னா சிங் துர்** (*Lehna Singh Tur*) ஒரு இந்திய சீக்கிய அரசியல்வாதி ஆவார். இவர் 1941 ஆம் ஆண்டு அமிர்தசரஸ் மாவட்டத்தின் துர் கிராமத்தில் ஜாதேதரின் மோகன் சிங் துர் என்பவரின் மகனாக பிப்ரவரி 12 ஆம் நாள் பிறந்தார். சண்டிகர் மற்றும் பாட்டியாலா பஞ்சாப் பல்கலைக்கழகத்தில் சட்டத்தில் இளங்கலைப்பட்டத்தைப் பெற்றார். இவர் 1972-ஆம் ஆண்டில் பல்தேவ் கவுரை மணந்தார். இவர் கூட்டுறவு வங்கிகள், உள்ளூர் அரசாங்கங்கள் மற்றும் பஞ்சாப் மாநில மின்சார வாரியம் உள்ளிட்ட பல்வேறு அமைப்புகளுக்கான சட்ட ஆலோசகராக பணியாற்றினார்.  
1980ஆம் ஆண்டு நடைபெற்ற இந்தியப் பொதுத் தேர்தலில் தர்ன் தரன் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். லெஹ்னா சிங் துர் ஒரு சிரோமணி அகாலி தளம் கட்சியின் வேட்பாளராக நின்று 46% வாக்குகளைப் பெற்று, இந்திய தேசிய காங்கிரஸ் கட்சியின் வேட்பாளர் குர்தியான் சிங் தில்லானைத் தோற்கடித்தார். 1980 தேர்தலில் பஞ்சாபிலிருந்து ஒரு இடத்தை வென்ற ஒரே காங்கிரஸ் அல்லாத வேட்பாளர் இவர் ஆவார்.மக்களவையில் இருந்த காலத்தில் இவர் சிரோமணி அகாலி தளத்திலிருந்து விலகினார். பாராளுமன்றத்தின் கீழ் சபையில் கட்சியைப் பிரதிநிதித்துவப்படுத்தவில்லை.லெஹ்னா சிங் துர் 2011 ஆம் ஆண்டில் இறந்தார். இவரது உடல் மாநில அரசின் முழுமையான அரசு மரியாதைகளுடன் தகனம் செய்யப்பட்டது. இவருக்கு ஒரு மகன், இரண்டு மகள்கள் இருந்தனர்.
# வார்ப்புரு:Medals table/doc

A template for generating a medals table for a sporting event where the totals and ranks are automatically calculated.
# வார்ப்புரு:Medals table/doc

## Template basics

<pre>  
</pre>
# வார்ப்புரு:Medals table/doc

## Parameters

Some of the optional parameters
| <code>caption</code> | The caption or title given to the table |
| --- | --- |
| <code>host</code> | The host entity. If set to a 3 letter code matching one of the rows, the host name will be automatically formatted. Otherwise this param will override the host text. |
| <code>flag_template</code> | Which of the many flag templates to use. If blank, will be used. |
| <code>event</code> | For flag templates which require a 2nd parameter (such as ) this param will be that 2nd param. |
| <code>team</code> | An optional override for the header to column 2. The default is "Nation". |
| <code>hide_rank</code> | When set the rank column will be hidden. |
| <code>hide_totals</code> | When set the totals row will be hidden. |  
For a list of valid IOC values, see List of IOC country codes
# வார்ப்புரு:Medals table/doc

## Blank with all IOC codes

The below template contains a condensed version of the template with ALL IOC country codes included. Obviously not all are needed. You are free to pick and choose those that you need for your implementation of the template.  
<pre>  
</pre>
# வார்ப்புரு:Medals table/doc

## Event & Flag Template

If and are given values, then the nation value will be rendered as .  
So for example, with the following params:
<pre>  
</pre>  
The nations will be rendered as &
# வார்ப்புரு:Medals table/doc

## Example

<pre></pre>
# வார்ப்புரு:Medals table/doc

## Example2

<pre></pre>  
---
# மன்மோகன் சிங் (விமானி)

இரண்டாம் உலகப் போரின் தொடக்கத்தில் சிங் இந்திய வான்படை தன்னார்வ நிறுவனத்தில் விமான அதிகாரியாக சேர்ந்தார். அதைத் தொடர்ந்து இவர் அரச கழக வான்படையின் கடலோரப் பிரிவில் சேர்ந்தார். அட்லாண்டிக் போரின்போது சுந்தர்லேண்ட் பறக்கும் படகு இவரது கட்டளையின் கீழ் இயங்கியது. பின்னர் இவர் பிரித்தானிய இந்திய வான்படையுடன் பறக்கும் அதிகாரியானார். 1942 ஆம் ஆண்டில், மேற்கு ஆத்திரேலியாவின் புரூமுக்கு வந்த பறக்கும் படகுகளுடன் இவர் இருந்தார். சப்பானிய விமானத் தாக்குதல் இவர்கள் அனைவரையும் அழித்தது. இந்த தாக்குதலில் சிங் துறைமுகத்தில் மூழ்கி தப்பினார்.
# இரண்டாம் ஆகா கான்

**இரண்டாம் ஆகா கான்** (*Aga Khan II*), அல்லது **ஆகா அலி ஷா** (1830 ஈரானின் மஹல்லத் - ஆகஸ்ட் 1885, இந்தியாவின் புனே) நிசாரி இஸ்மாயிலி முஸ்லிம்களின் 47<sup>வது</sup> இமாம் ஆவார். ஈரானிய அரச குடும்பத்தில் உறுப்பினரான இவர் 1881இல் இமாம் ஆனார். இவர் தனது வாழ்நாளில், தனது சொந்த சமூகத்தை மட்டுமல்ல, இந்தியாவின் அதிக எண்ணிக்கையில் முஸ்லிம் சமூகத்தையும் மேம்படுத்த உதவினார். இவர் ஒரு தீவிர விளையாட்டு வீரரும் வேட்டைக்காரரும் ஆவார். ஆகா கான் என்ற பட்டத்தை வகித்த இரண்டாவது நிசாரி இமான் இவராவார்.
# முதலாம் ஆகா கான்

**முதலாம் ஆகா கான்** (*Aga Khan I*) அல்லது **ஹசன் அலி ஷா** (1804–1881) கிர்மானின் ஆளுநராகவும், நிசாரி இஸ்மாயிலி முஸ்லிம்களின் 46<sup>வது</sup> இமாமாகவும், ஈரானிலும் பின்னர் இந்தியத் துணைக்கண்டத்திலும் முக்கிய முஸ்லீம் தலைவராகவும் இருந்தார். ஆகா கான் என்ற பட்டத்தை வைத்துக் கொண்ட முதல் நிசாரி இமாம் இவராவார்.
# அகோரியசு கன்சுடிரிக்டசு

***அகோரியசு கன்சுடிரிக்டசு*** (*Agorius constrictus*) என்பது சிங்கப்பூரில் காணப்படும் எறும்பினைப் போன்று ஒப்புப்போலிமையுடைய குதிக்கும் சிலந்தி சிற்றினமாகும்.
# அகோரியசு கன்சுடிரிக்டசு

## விளக்கம்

இந்தச் சிலந்தி சுமார் சுமார் 6 மி.மீ. நீளமுடையது. ஆரஞ்சு-பழுப்பு நிற மார்பு-தலைப்பகுதி அகலத்தை விட இரண்டு மடங்கு நீளமானது. இதன் பின்புற விளிம்பில் பின்புற கண்களுக்குப் பின்னால் குறுக்காக ஓர் அழுத்தம் காணப்படும். மிக நீண்ட வயிற்றுப்பகுதியின் காரணமாக இது எறும்பு போலக் காணப்படும். இதன் முன்பகுதியில் சிறிய அடர் வண்ண முட்டைபோன்ற வடிவ பகுதி உள்ளது. மெல்லிய வெண்மையான பெரிய முட்டை வடிவ "இடுப்பு" பகுதி பின்னால் உள்ளது. கால்கள் மெல்லியதாக நீண்டு ஆரஞ்சு வண்ணத்தில் காணப்படும்.
இது காடுகளில் உள்ள இலைக் கழிவுகளுக்கிடையே வாழ்கின்றது.
# சித்திரம் பேசுதடி (2021 தொலைக்காட்சித் தொடர்)

**சித்திரம் பேசுதடி** என்பது ஜீ தமிழ் தொலைக்காட்சியில் ஏப்ரல் 19, 2021 ஆம் ஆண்டு முதல் திங்கள் முதல் சனி வரை பிற்பகல் 3:00 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரின் கதை கவிதபாரதி என்பவர் இயக்க, தீபிகா ரங்கராஜ், ஷிவ் சதிஷ் மற்றும் பாபூஸ் பாபுராஜ் ஆகியோர் முதன்மை கதாபாத்திரத்தில் நடித்துள்ளார்கள்.  
இத தொடர் சமூகத்தில் நடக்கும் பாலின சார்பு மற்றும் பெண் சிசுக்கொலை போன்ற பிரச்சினைகளை மையமாக கொண்டது தயாரிக்கப்பட்டுள்ளது. இந்த தொடரின் இறுதி அத்தியாயம் 12 நவம்பர் 2022 அன்று ஒளிபரப்பப்பாகி, 477 அத்தியாயங்களுடன் நிறைவு பெற்றது.
# சித்திரம் பேசுதடி (2021 தொலைக்காட்சித் தொடர்)

## கதை சுருக்கம்

குருமூர்த்தி (பாபுராஜ்) என்ற ஒரு காவல் அதிகாரி தனக்கு மகன் பிறக்காத காரணத்தால் தனது மனைவி மற்றும் மூன்று பெண்குழந்தைகளை விட்டுவிட்டு வேறு ஒரு பெண்ணை திருமணம் செய்கிறார். தனி ஒரு பெண்ணாக இந்த சமுதாயத்தில் வாழ்ந்து தனது பெண் பிள்ளைகளை வளர்க்கும் தாய் கோமதி. தந்தையை பழி வாங்க ஐ.பி.எஸ் உயர் அதிகாரியாக ஆக வேண்டும் என்ற நோக்கத்தில் இருக்கும் தங்கமயில் (தீபிகா ரங்கராஜ்) என்ற பெண், ஆனால் விதி அவருக்கு கீழ் பணி செய்யவேண்டிய சூழ்நிலை. அதையும் தாண்டி தனது லட்சியத்தில் வென்று காதலன் ஆன ஜீவாவையும் எப்படி கரம் பிடித்தால் என்பது தான் கதை.
# சித்திரம் பேசுதடி (2021 தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- தீபிகா ரங்கராஜ் - தங்கமயில்
- ஷிவ் சதிஷ் - ஜீவா
- பாபூஸ் பாபுராஜ் - குருமூர்த்தி
# சித்திரம் பேசுதடி (2021 தொலைக்காட்சித் தொடர்)

## நடிகர்கள்

### தங்கமயில் குடும்பத்தினர்

- ஜெயஶ்ரீ (முன்பு) / கரோலின் ஹில்ட்ரட் (தற்போது) - கோமதி (தாய்)
- ஷெரின் ஜானு - மலர் (அக்கா)
- அபிநயா - கயல் (இரண்டாவது சகோதரி)
# சித்திரம் பேசுதடி (2021 தொலைக்காட்சித் தொடர்)

## நடிகர்கள்

### ஜீவா குடும்பத்தினர்

- அசோக் பாண்டியன் - ராஜசேகர் (தந்தை)
- தரணி - பவானி (தாய்)
- அனில் நேரெட்மில் - கார்த்திக் (மூத்த சகோதரன்)
- சாய் லதா - இசை (சகோதரி)
- சுவேதா சுப்பிரமணியம் - காயத்ரி (கார்திக்கின் மனைவி, கோபி மற்றும் மதுவதந்தியின் சகோதரி)
# சித்திரம் பேசுதடி (2021 தொலைக்காட்சித் தொடர்)

## நடிகர்கள்

### மதுவதந்தி குடும்பத்தினர்

- சுவேதா - மதுவதந்தி (கயாத்திரியின் சகோதரி)
- தசாரதி - நாட்ராயன் (தந்தை)
- ஷீலா (முன்பு) / ஐஸ்வர்யா (தற்போது) - மல்லிகா நாட்ராயன் (தாய்)
- ஐயப்பன் - கோபி (மூத்த சகோதரன், மலரின் காதலன்)
# சித்திரம் பேசுதடி (2021 தொலைக்காட்சித் தொடர்)

## நடிகர்கள்

### துணை கதாபாத்திரம்

- பூஜா ராம்கி - தேனு (தங்கமயிலின் நண்பி)
- விசாலாட்சி மணிகண்டன் - தங்கம் (குருமூர்த்தியின் இரண்டாவது மனைவி)
# சித்திரம் பேசுதடி (2021 தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# சித்திரம் பேசுதடி (2021 தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# சி. பி. சுப்பையா முதலியார்

**கோவை சி.பி. சுப்பையா முதலியார்** (*C. P. Subbaiah Mudaliar*, 19 ஆகஸ்ட், 1895 - 28 மார்ச், 1967) என்பவர் இந்திய சுதந்திர போராட்ட வீரர், கோயம்புத்தூர் முன்னாள் சட்டமன்ற உறுப்பினர். தமிழ்நாட்டில் காங்கிரஸ் இயக்கத்தில் செல்வாக்கு மிகுந்த தலைவராய் இருந்தவர். 1940 இல் காங்கிரஸ் கட்சியின் தலைவர் பதவி தேர்தலுக்கு காமராஜரிடம் வெறும் மூன்று ஓட்டு வித்தியாசத்தில் தோல்வியடைந்தார்.
இந்திய தேசிய காங்கிரசின் துணைத் தலைவராக பல ஆண்டுகள் பதவி வகித்தவர்.
# சி. பி. சுப்பையா முதலியார்

## பிறப்பு

கோவை மாவட்டத்தில் செங்குந்தர் குலத்தில் பெரியசாமி முதலியார் மீனாட்சி அம்மாள் தம்பதியருக்கு 1895 இல் கோவையில் சுப்பையா பிறந்தார். இவருக்கு ஒரு தம்பி, விஸ்வநாதன் முதலியார் மற்றும் தங்கை மங்கலாம்பல் இருந்தனர்.
# சி. பி. சுப்பையா முதலியார்

## வாழ்க்கை

தேசதந்தை மகாத்மா காந்தியின் சித்தாந்தத்தால் ஈர்க்கப்பட்ட சுப்பையா முதலியார் தனது 22 வயதில் முதல் உலகப் போருக்குப் பிறகு சுதந்திர இந்தியாவுக்கான சுதந்திரப் போராட்டத்தில் நுழைந்தார்.  
இந்திய சுதந்திர இயக்கம் சுப்பையா காங்கிரஸ் கட்சியில் சேர்ந்தார் மற்றும் சுதந்திர போராட்டத்தில் ஆங்கிலேயர்களால் பலமுறை சிறையில் அடைக்கப்பட்டார்.  
கோயம்புத்தூர் சிறையில் கப்பல் ஓட்டியா தமிழன் வ.வு. சிதம்பரனருடன் சுப்பையா முதலியார் சிறைவாசம் இருந்துள்ளார்.  
இவரின் பேசும் திறன் மற்றும் கடுமையான உறுதியால் அவர் கோவையில் காங்கிரஸ் கட்சியின் செயலாளராக தேர்ந்தெடுக்கப்பட்டார். இன்றைய பாகிஸ்தான் கராச்சியில் பண்டிட் ஜவஹர்லால் நேருவுடன் சுப்பையாவின் எழுச்சியூட்டும் பேச்சு அவருக்கு "கராச்சி தாத்தா" என்ற பெயரைப் பெற்றுத்தந்தது.  
1937 ஆம் ஆண்டில், நீதிக் கட்சியைச் சேர்ந்த சி.எஸ்.ரத்தின சபாபதி முதலியருக்கு எதிரான பொதுத் தேர்தலில் போட்டியிட்டு சுப்பையா முதலியார் வெற்றி பெற்றார் மற்றும் மெட்ராஸ் மாநில சட்டமன்ற உறுப்பினராக பணியாற்றினார்.  
இவரின் அறிவுரையாளர் சி.ராஜகோபாலச்சாரி தனது அரசியல் போராட்டத்தை தொடர்ந்தது சத்ய மூர்த்தி வேட்பாளராக எதிராக போட்டியிட்ட காமராஜ் காங்கிரஸ் கட்சி தலைவர் தேர்தலில். அவர் தேர்தலில் 3 வாக்குகள் வித்தியாசத்தில் தோல்வியடைந்தார், காமராஜ் காங்கிரஸ் கட்சியின் தலைவரானார். இது இந்திய அரசியலின் வரலாற்றில் ஒரு திருப்புமுனையாக அமைந்தது.  
அவினாசிலிங்க செட்டியார் தனது சிறையில் இருந்த நாட்களைப் பற்றி "சுப்பையாவுடன்" என்று தனது புத்தகத்தில் எழுதியுள்ளார் - தி சேக்ரட்டச் - ஆன் சுயசரிதை சுதந்திரத்திற்குப் பிந்தைய இந்தியா சுதந்திரம் பெற்ற பிறகு, சுப்பையா செயலில் உள்ள அரசியலில் இருந்து ஓய்வு பெறுவதாக அறிவித்தார்.  
1950 ஆம் ஆண்டில், இந்தியா குடியரசாக மாறிய பின்னர், சுப்பையாவின் நண்பர் இந்தியாவின் முதல் ஜனாதிபதியான டாக்டர் ராஜேந்திர பிரசாத் சுப்பையாவுக்கு மாநிலங்களவை உறுப்பினர் பதவியை வழங்குவதாக கூறினார். இந்தியா சுதந்திரமானவுடன் தனது வேலை முடிந்துவிட்டது என்று கூறி, அதை பணிவுடன் மறுத்து மற்றும் படித்த இளைஞர்களுக்கு இந்த வாய்ப்பை வழங்குமாறு பரிந்துரைத்தார்.  
இந்த நடவடிக்கையைப் பாராட்டிய கல்கி கிருஷ்ணமூர்த்தி கல்கி வார இதழில் "சுப்பையா போட்டா போடு" என்ற கட்டுரையை எழுதினார். தனது சுதந்திரப் போராட்டத்திற்காக அவருக்கு வழங்கப்பட்ட அனைத்து ஓய்வூதியங்களையும் மானியங்களையும் சுப்பையா வாங்க மறுத்துவிட்டார்.  
மார்ச் 28, 1967 அன்று கும்பகோணம் அருகில் உள்ள சீர்காழி ரயில் நிலையத்தில் மாரடைப்பால் இறந்தார்.  
இவர் கோயம்புத்தூரில் வசித்து வந்த தெருவுக்கு அவரது நினைவாக சுப்பையா முதலியார் தெரு என்று பெயரிடப்பட்டது.
# மூன்றாம் ஆகாகான்

ஏடன் கல்லூரியிலும், கேம்பிரிச்சுப் பல்கலைக்கழகத்திலும் பயின்றார்.
# மூன்றாம் ஆகாகான்

## பணிகள்

1885 ஆம் ஆண்டில், ஏழு வயதில், தனது தந்தைக்குப் பின் சியா இஸ்மாயிலி முஸ்லிம்களின் இமாம் ஆனார். சர் சையதுடன் சேர்ந்து, அலிகார் பல்கலைக்கழகத்தின் ஆதரவாளராகவும் அதன் நிறுவனர்களில் ஒருவராகவும் இருந்தார். இதற்காக இவர் அயராது நிதி திரட்டினார். மேலும் தனது சொந்த பணத்தில் பெரும் தொகையை நன்கொடையாக வழங்கினார். ஆகா கானை ஒரு இஸ்லாமிய நவீனத்துவவாதியாகவும் அலிகார் இயக்கத்தின் புத்திஜீவியாகவும் கருதலாம். ஒரு மத நிலைப்பாட்டில், ஆகா கான் இஸ்லாத்திற்கு நவீனத்துவ அணுகுமுறையைப் பின்பற்றினார்.< மேற்கத்திய சமுதாயத்தை மொத்தமாக முஸ்லிம்களைக் கொண்டு பிரதிபலிப்பதை இவர் எதிர்த்த போதிலும், மேற்கு நாடுகளுடன் அதிகரித்த தொடர்பு முஸ்லிம் சமுதாயத்திற்கு ஒட்டுமொத்தமாக பயனளிக்கும் என்று நம்பினார்.  
பர்தாவுக்கும், ஜெனானாவுக்கும் எதிராக பிரச்சாரம் செய்தார். இது அடக்குமுறை என்றும் இஸ்லாத்தில் இல்லாத ஒன்று என்றும் உணர்ந்தார். இவர் திருமணம் மற்றும் விவாகரத்து சட்டங்களை பெண்களுக்கு மிகவும் சமமாக மாற்றினார்.  
இன்று, ஆகா கானின் சீர்திருத்தங்கள் காரணமாக, இஸ்மாயிலை சமூகம் இஸ்லாத்தின் மிகவும் முற்போக்கான, அமைதியான வளமான கிளைகளில் ஒன்றாக திகழ்கிறது.
# மூன்றாம் ஆகாகான்

## பந்தயக் குதிரைகளின் உரிமையாளர்

இவர், பதினாறு பந்தய குதிரைகளின் உரிமையாளராக இருந்தார். இவர் பதின்மூன்று முறை பிரித்தானிய குதிரைப் பந்தயங்களின் உரிமையாளராக இருந்தார். ஐக்கிய இராச்சியத்தின் இரண்டாம் எலிசபெத் மகாராணியின் வாழ்க்கை வரலாற்றாசிரியர் பென் பிம்லோட்டின் கூற்றுப்படி, ஆகா கான் 1950 ஆம் ஆண்டில் ஹர்ஸ்ட் பார்க் குதிரைப் பந்தய மைதானத்தில் வென்ற *ஆஸ்ட்ராகான்* என்ற ஒரு பெண் குதிரையை மகாராணிக்கு பரிசாக வழங்கினார் எனத் தெரிகிறது.  
1926லிருந்து ஒவ்வொரு ஆகஸ்ட் மாதத்தின் முதல் வாரத்தில் அயர்லாந்தின் டப்லினில் உள்ள அரச கழக டப்லின் சங்கத்தின் வருடாந்திர குதிரை கண்காட்சியில் நடைபெற்ற குதிரையேற்றப் போட்டியின் வெற்றியாளர்களுக்கு 1926ஆம் ஆண்டில் ஆகா கான் ஒரு கோப்பையை வழங்கினார். இது அனைத்து முக்கிய நிகழ்ச்சிகளிலும் இருந்து போட்டியாளர்களை ஈர்க்கிறது. மேலும், ஐரிஷ் தேசிய தொலைக்காட்சியில் நேரடியாக ஒளிபரப்பப்படுகிறது.
, எகிப்து.]]
ஆகா கானின் கல்லறை.]]
# மூன்றாம் ஆகாகான்

## மரணம்

ஜூலை 11, 1957 அன்று இவர் இறந்தார். இவர் எகிப்தின் அஸ்வானில் உள்ள நைல் நதியில் அகா கானின் கல்லறையில் அடக்கம் செய்யப்பட்டார்.
# மூன்றாம் ஆகாகான்

## மரபு

பாக்கித்தானின் அஞ்சல் துறை 1977 ஆம் ஆண்டில் இவரது நினைவாக சிறப்பு 'மூன்றாம் ஆகா கானி பிறப்பு நூற்றாண்டு' என்ற பெயரில் அஞ்சல்தலை ஒன்றை வெளியிட்டது. மேலும் 1990 ஆம் ஆண்டில் தனது 'சுதந்திரத்தின் முன்னோடிகள்' தொடரில் இவரது நினைவாக ஒரு அஞ்சல் தலையையும் வெளியிட்டது.
# சேதுபதி

**சேதுபதிகள்** என்பவர்கள் இந்தியாவின், தமிழ்நாட்டின் இராமநாதபுரம், சிவகங்கை மாவட்டத்தைச் சேர்ந்த மறவர் சமூகத்தைச் சேர்ந்த ஒரு தமிழ் குலத்தினர். கி.பி.12 ஆம் நூற்றாண்டில் வரலாற்றில் இடத்தைப் பெற்று பின்னர் மதுரை நாயக்க மன்னர் ஆட்சியில் சீரழிவு எய்தி மீண்டும் கி.பி.17 ஆம் நூற்றாண்டின் தொடக்கம் முதல் வரலாற்று ஏடுகளில் காணப்படுகின்றனர். இவர்கள் *மறவர் நாடு* என்றும் அழைக்கப்படும் இராமநாத இராச்சியத்தை ஆண்ட தன்னாட்சி மன்னர்களாகக் கருதப்படுகின்றனர். இராமநாதபுரத்தின் ஆண்ட ஆட்சியாளர்கள் "சேதுபதி" ( "பாலத்தின் காவலர்") என்ற பட்டத்தைப் பெற்றனர். இது முதல் சேதுபதியான இரகுநாத கிழவனுக்கு தஞ்சாவூர் நாயக்கர்களால் முதன்முதலில் வழங்கப்பட்டது. இங்குள்ள பாலம் புகழ்பெற்ற புனிதமான சேது பாலம் இராமர் பாலம் ஆகும். இதன் பெண் ஆட்சியாளர்கள் **"நாச்சியார்"** என்ற பட்டத்தைப் பெற்றிருந்தனர். இப்பகுதியின் எழுபத்திரண்டு பாளையக்காரர்களில் (நாயக்க ஆட்சியாளர்களின் கீழ் இருந்த சிற்றரசர்கள்), சேதுபதி முதலிடம் பிடித்தார். இவரது இராச்சியம் ஈட்டிய வருவாயின் அடிப்படைக்கு, மாறாக இவரது இராணுவ வலிமை காரணமாக இந்த சிறப்புப் பதவி வழங்கப்பட்டது. 18 ஆம் நூற்றாண்டின் தொடக்கத்தில், சேதுபதி மன்னர்கள் கணிசமான படையினரை அணிதிரட்டக் கூடியவர்களாக இருந்தனர், குறுகிய காலத்தில் (ஒரு வாரத்தில்) சுமார் 30,000 முதல் 40,000 வரையிலான வீரர்களைத் திரட்டும் ஆற்றல் கொண்டிருந்தனர்.  
மதுரை நாயக்க மன்னர் முத்துகிருஷ்ணப்ப நாயக்கரின் காலத்தில் வரலாற்றில் பதிவான முதல் சேதுபதி, உடையான் ரெகுநாத சேதுபதி என்ற பட்டத்தை ஏற்றுக்கொண்ட சடைக்கன் ஆவார். இவர் 1606-1621 முதல் ஆட்சியாளராக இருந்தார். மதுரை நாயக்கர்களுக்குக் கட்டுபட்டவர்களாக இருந்த சேதுபதிகள் 1702 இல் முழு இறையைமை கொண்ட சுதந்திர ஆட்சியாளர்களாக ஆயினர். இராமநாதபுரம் இராச்சியம் பிரித்தானியப் பேரரசிடம் அதன் சுதந்திரத்தை இழந்து. பெரிய மறவர் சீமை என்னும் இராமநாதபுரம் சமஸ்தானமாகவும், சின்ன மறவர் சீமை சிவகங்கை சீமை என இரு சமீன்களாக ஆனது.
# சேதுபதி

## சொற்பிறப்பியல்

*சேதுபதி* என்ற பெயரானது *"சேதுவின்* தலைவன்" என்று பொருள்படும் ஒரு தமிழ்ச் சொல் ஆகும். சேது என்பது [இராமர் பாலத்தைக் ] குறிக்கிறது. அது இந்தியாவின் பாம்பன் தீவிலிருந்து இலங்கையின் மன்னார் தீவு வரையிலான இடைப்பட்ட கடல் பகுதியில் சுண்ணக்கற்களைக் கொண்ட மணல் திட்டுக்களாக வரிசையாக காணப்படுகின்றன. பொ.ச. 5 ஆம் நூற்றாண்டைச் சேர்ந்த மறவர் குலத்தினர் இராமநாதசுவாமி கோயிலின் காப்பாளர்களாக இருந்தனர். அதன் பின்னர் *சேதுபதி* என்ற பட்டத்தை ஏற்றுக்கொண்டனர்.
# சேதுபதி

## இராமநாதபுரம் மற்றும் சிவகங்கையின் சேதுபதிகள்

17 -ஆம் நூற்றாண்டின் துவக்கத்தில் இராமநாதபுரம் மற்றும் சிவகங்கை பிராந்தியத்தின் ஆட்சியாளர்கள் சேதுபதிகள் என்று அழைக்கப்பட்டனர். பண்டைய பாண்டியர்களின் கீழ் தலைவர்களாக இருந்த சேதுபதிகளின் வாரிசை நாயக்க மன்னரான முத்துகிருஷ்ணப்ப நாயக்கர் 17 ஆம் நூற்றாண்டின் தொடக்கத்தில் அங்கீகரித்தார். சேதுசமுத்திரத்தின் பாதுகாவலர் சேதுபதி என்று அழைக்கப்பட்டனர். சேதுபதியான சடைக்கன்தேவர் நாயக்கர்களின் விசுவாசியாக இருந்தார். அவர் பாளையக்காரர்களின் தலைவராக உருவெடுத்தார். சேதுபதிகள் இராமநாதபுரம், மதுரை, திருநெல்வேலி மறவர்கள் ஆவர். இவர்கள் இராமநாதபுரத்தைத் தங்கள் அதிகார பூர்வ தலைமையகமாகக் கொண்டிருந்தனர். சடைக்கன் தேவர் மற்றும் அவரது மகன் கூத்தன்சேபதி ஆகியோர் சேதுபதிகளாக இருந்து இராமேசுவரத்துக்கு வரும் பக்தர்களுக்கு பாதுகாப்பு அளித்தனர். சேதுபதிகள் 18 ஆம் நூற்றாண்டில் சமீந்தாராக மாறும் வரை செப்பு நாணயங்களையும் வெளியிட்டனர். நாணயங்கள் குதிரைகள், மயில்களை தெய்வத்துடன் கொண்டிருக்கின்றன. மேலும் தமிழில் சேதுபதி என்ற பெயரையும் கொண்டுள்ளன.
# சேதுபதி

## சேதுபதிகளின் பட்டியல்

- உடையான் சேதுபதி (1590–1621)
- கூத்தன் சேதுபதி (1622–1635)
- தளவாய் சேதுபதி (1635–1646)
- திருமலை ரெகுநாத சேதுபதி (1647–1672)
- இராஜ சூரிய சேதுபதி (1672)
- ஆதன இரகுநாத சேதுபதி (1673)  
; **தனி ஆட்சியாளர்களாக**  
- இரகுநாத கிழவன் சேதுபதி (1674–1710)
- முதலாம் விஜயரகுநாத சேதுபதி (1711–1725)
- சுந்தரேஸ்வர ரகுநாத சேதுபதி (1725–1726)
- பவானி சங்கர சேதுபதி (1726–1729)
- குமார முத்து விஜய ரகுநாத சேதுபதி (1730–1735)
- சிவகுமார முத்து விஜய ரகுநாத சேதுபதி (1736–1748)
- இராக்கத் தேவர் சேதுபதி (1748–1749)
- செல்லமுத்து விஜய ரகுநாத சேதுபதி (1749–1761)
- முதலாம் முத்துராமலிங்க சேதுபதி (1761–1795)  
; பிரித்தானிய கம்பெனி ஆட்சியில்
சுதேச சமஸ்தான மன்னர்கள்:
- இராணி சேதுபதி மங்கலேஸ்வரி நாச்சியார் (1795–1807)  
**சமீன்தார்கள் பின்வருமாறு:**  
- அண்ணாசாமி சேதுபதி (1807–1820)
- இராமசுவாமி சேதுபதி (1820–1829)
- இராணி முத்து வீராயி நாச்சியார் (1829–1830)
- சேதுபதி மங்களேஸ்வரி நாச்சியார் (1830–1845)
- பர்வத வர்தனி நாச்சியார் (1846–1862)
- இரண்டாம் முத்துராமலிங்க சேதுபதி (1862–1873)
- பாஸ்கர சேதுபதி (1889–1903)
- இராஜ ராஜேஸ்வர சேதுபதி (1910–1928)
- சண்முக ராஜேஸ்வர சேதுபதி (1928–1967)
- இராமநாத சேதுபதி (1967–1979)
- இராணி இந்திரதேவி நாச்சியார் (1979–1998
- இராஜேஸ்வரி நாச்சியார் (1979 - தற்போது வரை)
# மாயா கோட்னானி

**மாயா சுரேந்திரகுமார் கோட்னானி** (*Maya Surendrakumar Kodnani*) என்பவர் குஜராத் அரசாங்கத்தில் பெண்கள் மற்றும் குழந்தைகள் மேம்பாட்டுக்கான முன்னாள் மாநில அமைச்சர் ஆவார். பாரதீய ஜனதா வேட்பாளராக நரோடா சட்டசபைத் தொகுதியை பிரதிநிதித்துவப்படுத்த தேர்ந்தெடுக்கப்பட்ட பின்னர் கோட்னானி குஜராத்தின் 12 வது சட்டமன்றத்தின் உறுப்பினரானார்.  
2002 குஜராத் வன்முறையின் போது நரோடா பாட்டியா படுகொலையில் பங்கேற்றதற்காக கோட்னானிக்கு 2012 ஆம் ஆண்டில் இருபத்தெட்டு ஆண்டுகள் சிறைத்தண்டனை விதிக்கப்பட்டது. ஆனால், 2018 ஆம் ஆண்டில் குஜராத் உயர் நீதிமன்றத்தால் இவர் விடுவிக்கப்பட்டார். இந்த வழக்கில் தண்டனை பெற்ற மிகவும் மதிப்பு மிக்க நபர்களில் ஒருவரும் குற்றம் சாட்டப்பட்ட ஒரே பெண்மணியும் இவரேயாவார்.
# மாயா கோட்னானி

## ஆரம்பகால வாழ்க்கை

கோட்னானி ராஷ்டிரிய சுயம்சேவக் சங்கத்தின் உறுப்பினர் ஒருவரின் மகள் ஆவார். இவர் இந்தியப் பிரிவினையின் போது இந்தியாவிற்கு வந்தவர். இவர் தனது ஆரம்பக் கல்வியை குஜராத்தி மொழி வழி பயிற்றுவிக்கும் பள்ளியில் பெற்றார். ராஷ்டிரிய சுயம்சேவக் சங்கத்தின் பெண்களுக்கான இணை அமைப்பான ராஷ்டிர சேவிகா சமிதியில் சேர்ந்தார்.  
கோட்னானி பரோடா மருத்துவக் கல்லூரியில் சேர்ந்தார், அங்கு இவர் தனது மருத்துவம் மற்றும் அறுவை சிகிச்சையில் இளங்கலைப் பட்டத்தைப் பெற்றார். மேலும், இவர் இங்கு மகளிர் நலம் மற்றும் மகப்பேறியல் பிரிவில் பட்டயப்படிப்பையும் முடித்தார். இவர் அகமதாபாத், நரோடா, குபர்நகரில் சிவம் மகப்பேறு மருத்துவமனையை அமைத்தார்.
# மாயா கோட்னானி

## அரசியல் வாழ்க்கை

1995 ஆம் ஆண்டில் அகமதாபாத் குடிமைத் தேர்தல்களுடன் கோட்னானி தனது அரசியல் வாழ்க்கையைத் தொடங்கினார். இவர் பாரதிய ஜனதா கட்சியின் சார்பில் நரோடா தொகுதியில் இருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். 1998 ஆம் ஆண்டில், இவர் தேர்தலில் 75,000 வாக்குகள் வித்தியாசத்தில் வெற்றி பெற்றார். டிசம்பர் 2002 இல், 2002 குஜராத் கலவரங்களுக்கு பின்னர், இவர் 110,000 வாக்குகள் வித்தியாசத்தில் வெற்றி பெற்றார். 2007 ஆம் ஆண்டில், இவரது வெற்றிக்கான வாக்கு வித்தியாசம் 180,000 வாக்குகளாக இருந்தது. 2007ஆம் ஆண்டுத் தேர்தலில் வெற்றி பெற்ற பின்னர், நரேந்திர மோடியின் அரசாங்கத்தில் குஜராத்தின் பெண்கள் மற்றும் குழந்தைகள் மேம்பாட்டு அமைச்சராக இவர் அறிவிக்கப்பட்டார்.
# பட்டுச் சேலை

**பட்டுச் சேலைகள்**, இந்தியாவின் தமிழ்நாடு மாநிலத்திற்கு அடுத்து அசாம் மாநிலத்தில் அதிகம் உற்பத்தியாகிறது. பட்டுச் சேலைகள் பட்டு நூல்களைக் கொண்டு, கைத்தறி நெசவுகள் மூலம் கைகளால் தயாரிக்கப்பட்டுகிறது. தமிழ்நாட்டில் மட்டும் பட்டு நூலின் மேற்புறத்தில் வெள்ளி முலாம் பூசப்பட்டு பின்னர் அதற்கு மேல் தங்க முலாம் பூசப்பட்ட ஜரிகை நூல்களைக் கொண்டு அழகியப் பட்டுச் சேலைகள் தயாரிக்கப்படுகிறது. ஆனால் அசாம் பகுதியில் ஜரிகை இல்லாத பழுப்பு மட்டும் சிவப்பு நிறம் கலந்த பட்டுச் சேலைகள் மட்டும் தயாரிக்கப்படுகிறது.